**Výzva na predkladanie ponúk:**

Identifikačné údaje verejného obstarávateľa:

Obchodné meno: **CULTUS Ružinov, a.s.**

sídlo organizácie: Ružinovská 28, 820 09 Bratislava

IČO: 35874686

kontaktná osoba

pre komunikáciu: Peter Valúch

mobil: +421 903 388 757

e-mail: vo@cultusruzinov.sk

(ďalej len ,,verejný obstarávateľ“)

1. **Predmet obstarávania:**

**Rekonštrukcia odovzdávacej stanice tepla DK Ružinov**

Výzva sa uskutočňuje za účelom zistenia predpokladanej hodnoty zákazky v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Pokiaľ z predložených ponúk určená predpokladaná hodnota zákazky bude zodpovedať finančnému limitu zákaziek s nízkou hodnotou, predložená ponuka bude zároveň slúžiť pre účely samotného výberu ponuky.

1. **Druh zákazky:** stavebné práce
2. **Hlavný predmet a doplňujúce predmety zo Spoločného slovníka obstarávania (CPV):** 45232142-9.

Predmetom zákazky je rekonštrukcia odovzdávacej stanice tepla DK Ružinov podľa priloženého výkazu výmer (príloha č. 1). Zhotoviteľ zákazky je povinný vykonať rekonštrukciu tak, aby bola odovzdávacia stanica tepla v DK Ružinov plne funkčná. Zhotoviteľ zákazky zabezpečí realizačnú projektovú dokumentáciu a v spolupráci s verejným obstarávateľom zabezpečí súhlas zo strany spoločnosti Bratislavská teplárenská, a.s., (IČO: 35 823 542)pre uvedenie zariadenia – odovzdávacej stanice tepla – do prevádzky.

1. **Termín plnenia predmetu zákazky:**

Uskutočnenie predmetu zákazky do 30 dní od doručenia výzvy verejného obstarávateľa na realizáciu predmetu zákazky.

1. **Financovanie predmetu zákazky:**

rozpočet verejného obstarávateľa

1. **Obhliadka**

Obhliadka odovzdávacej stanice tepla v DK Ružinov pred predložením ponuky je nutná (slúži okrem iného na overenie, či rozpis výkonov a materiálov podľa výkazu výmer je dostatočný pre vykonanie rekonštrukcie tak, aby bola odovzdávacia stanica tepla v DK Ružinov plne funkčná). Termín obhliadky je možné dohodnúť s kontaktnou osobou pre komunikáciu, uvedenou vyššie.

1. **Lehota na predloženie ponuky:**

do 03.11.2021. Rozhodujúci je deň doručenia ponuky.

1. **Spôsob predloženia ponuky:**

Poštou, kuriérom alebo osobne na adresu CULTUS Ružinov, a.s., Ružinovská 28, 820 09 Bratislava. Ponuka musí byť v zalepenej obálke a mať označenie:

„VO REKONŠTRUKCIA VS - NEOTVÁRAŤ.“

Ponuky sa predkladajú v slovenskom jazyku.

1. **Obsah ponuky:**

Ponuka predložená uchádzačom musí obsahovať tieto doklady:

1. Doklad o oprávnení uskutočniť stavebné práce, ktoré sú predmetom tohto verejného obstarávania (napr. výpis z obchodného registra, živnostenský list, resp. potvrdenie Úradu pre verejné obstarávanie o zapísaní do zoznamu hospodárskych subjektov a pod.),
2. Vyhlásenie uchádzača (príloha č. 2),
3. Cenová ponuka v zmysle bodu 10 tejto výzvy (príloha č. 3),
4. Referenčný list (príloha č. 4)
5. **Cenová ponuka:**

Uchádzač uvedie celkovú cenu za celý predmet zákazky – rekonštrukcia odovzdávacej stanice tepla v DK Ružinov v rozsahu podľa bodu 3 tejto výzvy (a podľa prílohy č. 1 tejto výzvy):

* celková cena v EUR bez DPH
* suma DPH v EUR
* celková cena v EUR s DPH (pri neplatcoch DPH celková cena v EUR)

Uchádzač vyznačí, či je platca DPH alebo nie je platca DPH

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena (pri platcoch DPH celková cena v EUR s DPH, pri neplatcoch DPH celková cena v EUR) za celý predmet zákazky – rekonštrukcia odovzdávacej stanice tepla v DK Ružinov v rozsahu podľa bodu 3 tejto výzvy (a podľa prílohy č. 1 tejto výzvy).

1. **Podmienky účasti:**

Uchádzač musí byť oprávnený uskutočniť predmet zákazky. Uchádzač preukazuje splnenie podmienky podľa predchádzajúcej veci napr. predložením výpisu z obchodného registra, živnostenského listu, potvrdenia Úradu pre verejné obstarávanie o zapísaní do zoznamu hospodárskych subjektov a pod.

Uchádzač musí spĺňať podmienku pravdivosti ohľadom vyhlásení, ktoré sú obsiahnuté v prílohe č. 2. Uchádzač preukazuje splnenie podmienky podľa predchádzajúcej vety predložením vyhlásenia, ktoré je prílohou č. 2.

Uchádzač musí preukázať, že v posledných troch rokoch uskutočnil zhodné resp. obdobné stavebné práce ako tie, ktoré sú predmetom zákazky podľa tejto výzvy pre najmenej tri subjekty (objednávateľov). Uchádzač preukazuje splnenie podmienky podľa predchádzajúcej vety predložením referenčného listu, ktorý je prílohou č. 4.

Uchádzač musí absolvovať obhliadku podľa bodu č. 6 tejto výzvy. Splnenie tejto podmienky je preukázané záznamom o obhliadke, ktorý vyhotovuje verejný obstarávateľ, a teda splnenie tejto podmienky nemusí uchádzač preukazovať pri predložení ponuky.

1. **Otváranie ponúk:**

Otváranie ponúk sa uskutoční dňa 04.11.2021 o 11.00 hod. v sídle verejného obstarávateľa – na sekretariáte Domu kultúry Ružinov na Ružinovskej č. 28 v Bratislave.

1. **Postup pri otváraní ponúk:**.

Ponuky bude otvárať a vyhodnocovať komisia zložená z členov menovaných riaditeľkou verejného obstarávateľa.

Verejný obstarávateľ v súlade s podmienkami výzvy na predkladanie ponúk oznámi uchádzačom výsledok vyhodnotenia ponúk.

Ponuka uchádzača, ktorá nespĺňa stanovené podmienky účasti a/alebo požiadavky na predmet zákazky bude verejným obstarávateľom vylúčená.

1. **Doba viazanosti ponúk:**

Doba viazanosti ponuky je 60 dní odo dňa otvárania ponúk.

1. **Výsledok zadávania zákazky:**

Výsledkom zadávania zákazky je uzavretie zmluvy, ktorá tvorí prílohu č. 5 tejto výzvy.

1. **Osoby určené pre styk so záujemcami a uchádzačmi:**

Uvedené v identifikácii verejného obstarávateľa.

1. **Dôvody pre zrušenie použitého postupu zadávania zákazky:**

Verejný obstarávateľ môže zrušiť použitý postup zadávania zákazky z nasledovných dôvodov:

* ak nebude predložená ani jedna ponuka,
* ak ani jeden uchádzač nesplní podmienky účasti,
* ak ani jedna z predložených ponúk nebude zodpovedať určeným požiadavkám na predmet zákazky uvedeným vo výzve na predkladanie ponúk,
* ak ponuky presiahnu rozpočet verejného obstarávateľa,
* ak sa zmenili okolnosti, za ktorých sa vyhlásilo toto verejné obstarávanie (toho času najmä pri zmene finančnej situácie verejného obstarávateľa v dôsledku prijímaných opatrení v súvislosti s aktuálnou pandemickou situáciou).

1. **Oznámenie o výsledku verejného obstarávania**

Verejný obstarávateľ oznámi výsledok verejného obstarávania úspešnému uchádzačovi individuálne a zverejní zápisnicu z vyhodnotenia ponúk na svojej webovej stránke.

**Prílohy:**

1. Výkaz výmer

2. Vyhlásenie uchádzača

3. Cenová ponuka

4. Referenčný list

5. Zmluva

V Bratislave, dňa 27.10.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. František Fabián, MBA

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

....................................

člen predstavenstva

**Príloha č. 2**

**VYHLÁSENIA UCHÁDZAČA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(obchodné meno/názov, sídlo/miesto podnikania a IČO uchádzača)

týmto vyhlasuje, že

je dôkladne oboznámený a súhlasí s podmienkami verejného obstarávania „**Rekonštrukcia odovzdávacej stanice tepla DK Ružinov**“, ktoré sú určené vo výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk, všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím.

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis

**Príloha č. 3**

**CENOVÁ PONUKA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

predkladá nasledovnú cenovú ponuku v rámci verejného obstarávania „**Rekonštrukcia odovzdávacej stanice tepla DK Ružinov**“:

Uchádzač uvádza celkovú cenu za celý predmet zákazky rekonštrukcia odovzdávacej stanice tepla v DK Ružinov v rozsahu podľa bodu 3 výzvy na predkladanie ponúk (a podľa prílohy č. 1 výzvy na predkladanie ponúk):

|  |  |
| --- | --- |
| Celková cena v EUR bez DPH |  |
| Suma DPH v EUR |  |
| Celková cena v EUR s DPH (pri neplatcoch DPH celková cena v EUR) |  |

Uchádzač:

* je platca DPH
* nie je platca DPH

(hodiace sa zaškrtnúť)

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis

**Príloha č. 4**

**REFERENČNÝ LIST**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

týmto predkladá nasledovný referenčný list v rámci verejného obstarávania „**Rekonštrukcia odovzdávacej stanice tepla DK Ružinov**“:

|  |  |
| --- | --- |
| Objednávateľ | Kontakt na objednávateľa |
|  |  |
|  |  |
|  |  |

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis